Bep an amzer e teue da welet ma mamm hag alies e komze deomp deus he mab a oa o chom ba Bro Kanada .Gwech  ha gwech-all e yaen gant ma Mamm da gafetañ ba ti Nenenn ivez. Traoù mesk ha mesk war an daol hag un tamm peb lech, rak pa veze krog UR STAMMENN pe ur pikou ganti ne veze ket renket an ti gant ar pres a oa warni da echuiñ he labour KENTAN MA CHALLE. Alies veze graet yod-avaloù ganti met siwazh ne gaven ket nan mat-tre: ne veze ket PEILHET an avaloù ha chom a rae tammoù PLUSK e-barzh. Ur wech meus bet tro da gousket en he chichen, dre ma oa ma mamm ban ospital. Souezhet oan bet o welet he blev gwenn  ken hir pa oa tennet he choef kuit ganti diwar he fenn! Chwezh AR CHIGNEN a oa ganti rak debriñ a rae bara-mann gant kignen evit chom yach!